যুদ্ধে রাশিয়াকে সাহায্য, ভারতীয় তিন সংস্থার উপর নিষেধাজ্ঞা EU-র!

ওয়েব ডেস্ক : ইউক্রেনের (Ukraine) বিরুদ্ধে যুদ্ধে সাহায্য করছে ভারতীয় সংস্থা (Indian Company)। সেই অভিযোগে ভারতীয় তিন সংস্থার উপর নিষেধাজ্ঞা চাপাল ইউরোপীয় ইউনিয়ন (EU)। মোট ৪৫টি সংস্থার উপর এই নিষেধাজ্ঞা চাপানো হয়েছে। এমনটাই জানা যাচ্ছে সংবাদসংস্থা পিটিআই সূত্রে। তবে এ নিয়ে ভারতের তরফে কোনও প্রতিক্রিয়া দেওয়া হয়নি।

মার্কিন প্রেসিডেন্ট ডোনাল্ড ট্রাম্প (Donald Trump) দাবি করে আসছেন, ইউক্রেনের বিরুদ্ধে মদত দিচ্ছে ভারত (India)। সেই কারণে ভারতের উপর ২৫ শতাংশ শুল্ক চাপিয়েছেন তিনি। তবে ইউরোপীয় ইউনিয়নের দাবি ভিন্ন। তারা দাবি করেছে ড্রোন, মাইক্রোইলেকট্রনিকস, অত্যাধুনিক কম্পিউটার সহ বিভিন্ন প্রযুক্তি দিয়ে মস্কোকে সাহায্য করছে ৪৫টি সংস্থা। সেই কারণেই তাদের উপর নিষেধাজ্ঞা চাপানো হয়েছে।

আরও খবর : তেল সংস্থার উপর নিষেধাজ্ঞা নিয়ে কড়া প্রতিক্রিয়া দিল রাশিয়া!

ইউরোপীয় ইউনিয়নের (EU) তরফে যে ৪৫টি সংস্থার উপর নিষেধাজ্ঞা চাপানো হয়েছে, তার মধ্যে বেশিরভাগ সংস্থা রয়েছে রাশিয়ায় (Russia)। বাকি রয়েছে চীন ও হংকংয়ে। সংবাদসংস্থা পিটিআই সূত্রে খবর, ভারতীয় যে তিন কোম্পানির উপর নিষেধাজ্ঞা চাপানো হয়েছে সেগুলি হল, এরোট্রাস্ট এভিয়েশন প্রাইভেট লিমিটেড, অ্যাসেন্ড অভিয়েশন ইন্ডিয়া প্রাইভেট লিমিটেড এবং শ্রী এন্টারপ্রাইজেস। ভারতের পাশাপাশি থাইল্যান্ডেরও জুটি সংস্থার উপর নিষেধাজ্ঞা চাপানো হয়েছে। তবে এই সংস্থাগুলি কী ধরণের সাহায্য করছে রাশিয়াকে, তা নিয়ে বিশদে কিছু জানানো হয়নি ইউরোপীয় ইউনিয়নের তরফে।

কিছুমাস আগে উরোপিয়ান কাউন্সিলের প্রেসিডেন্ট অ্যান্টোনিও কোস্টা ও ইউরোপীয় কমিশনের প্রেসিডেন্ট উরসুলা ভনের সঙ্গে কথা বলেছিলেন প্রধানমন্ত্রী নরেন্দ্র মোদি (Narendra Modi)। সেখানে ইউরোপীয় কমিশনের প্রেসিডেন্ট বলেছিলেন, রুশ-ইউক্রেন যুদ্ধ বন্ধ করতে গুরুত্বপূর্ণ ভূমিকা নেবে ভারত। কিন্তু তার পরেই এবার ভারতীয় তিন কোম্পানির উপর নিষেধাজ্ঞা চাপাল ইইউ। তবে নয়াদিল্লির তরফে এ নিয়ে কোনও বিবৃতি দেওয়া হয়নি।