রাশিয়ার তেল শোধনাগারে ভয়ংকর হামলা ইউক্রেনের!

ওয়েব ডেস্ক : বেশ কয়েকদিন ধরে হামলা চালিয়ে যাচ্ছিল রাশিয়া (Russia)। সেই হামলার বদলা নিতে এবার বড়সড় প্রত্যাঘাত করল ইউক্রেন (Ukrine)। রাশিয়ার তেল শোধনাগারে হামলা চালালো ৩৬১ ড্রোন। কিরিশিতে অবস্থিত ওই তেল শোধনাগারে এই ভয়াবহ হামলা চালানো হয়েছে। তবে এই হামলার কারণে কোনওরকমের হতাহতের ঘটনা ঘটেনি বলে একটি বিবৃতিতে জানানো হয়েছে রাশিয়ার তরফে।

রাশিয়ার তরফে জানানো হয়েছে, দেশের প্রধান তেল শোধনাগারের একটিতে শনিবার রাতে এই ভয়াবহ হামলা চালানো হয়েছে। রাশিয়ার (Russia) লেনিনগ্রাদ প্রদেশের গভর্নর আলেকজান্ডার দ্রোজডেনকো জানিয়েছেন, হামলার সময় তারা বেশ কিছু ড্রোন ধ্বংস করতে সক্ষম হয়েছেন। তবে এই ভয়ংকর হামলার কারণে শোধনাগারে আগুন লেগে গিয়েছিল। তবে এই হামলায় কেউ হতাহত হননি। হামলার পর ইউক্রেনের (Ukrine) এক সেনা কর্তা জানিয়েছেন, হামলার পর বিস্ফোরণ ও আগুন লেগে যায় শোধনাগারে। এমনকি এ নিয়ে একটি ছবিও প্রকাশ করেন তিনি।

আরও খবর : নেপালে যারা ধ্বংসযজ্ঞ চালিয়েছে তাদের বিচার হবে: সুশীলা কারকি

মূলত রাশিয়ার কিরিশ শোধনাগার বছরে প্রায় ১ কোটি ৭৭ লাখ মেট্রিক টন তেল প্রক্রিয়াজাত করে। এই শোধনাগাররটি দেশের মোট তেল উৎপাদনের ৬.৪ শতাংশ। তবে সেখানে ইউক্রেনের হামলা রাশিয়ার কাছে এক বড়সড় ক্ষতি বলে মনে করছে বিশেষজ্ঞ মহল।

মূলত, ২০২২ সালে রাশিয়া ও ইউক্রেনের (Russia-Ukraine) মধ্যে শুরু হয়েছিল এই যুদ্ধ। কিন্তু তিন বছর পরেও এই সংঘর্ষ এখনও থামেনি। আমেরিকার তরফে এই যুদ্ধ থামানোর চেষ্টা করা হয়েছিল। কিন্তু সেই প্রচেষ্টাও বিফল হয়। এর জন্য ভারতকে দায়ী করেছেন ডোনাল্ড ট্রাম্প (Donald trump)। তিনি দাবি করেছেন, রাশিয়া থেকে তেল কিনে তাদেরকে আর্থিক সাহায্য করছে ভারত। আর সেই অর্থ যুদ্ধে লাগানো হচ্ছে। তবে ভারত আমেরিকার অভিযোগ উড়িয়ে দিয়েছে। পাশাপাশি জানানো হয়েছে রুশ পণ্যের সবচেয়ে বড় গ্রাহক ইউরোপীয় ইউনিয়ন। এমনকি আমেরিকাও রাশিয়া থেকে পণ্য আমদানি করে। এই পরিস্থিতিতে রাশিয়ার উপর আরও শুল্ক চাপানোর জন্য ন্যাটো দেশগুলির কাছে ট্রাম্প আর্জি জানিয়েছেন । পাশিপাশি ভারতের উপরেও অতিরিক্ত শুল্ক চাপানোর পরামর্শ দিয়েছেন তিনি।